Centar za održivi razvoj lokalne zajednice općine Lovas

Građanski aktivizam i kompetencije: Kako izraditi kvalitetan životopis? - OTKAZANO!
2022-01-15 16:00 - 20:00 (Europe/Paris) | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Edukativna radionica izrade životopisa koji će vas na najkvalitetniji način predstaviti poslodavcu i povećati izglede za novo radno mjesto.
Životopis ili CV (Curriculum Vitae) je izuzetno važan dokument bez kojeg ne možete krenuti u potragu za radnim mjestom kojeg priželjkujete. On poslodavcu nudi pregled vašeg obrazovanja, radnih pozicija i usavršavanja koje ste prošli tijekom svog radnog vijeka.
Na temelju životopisa kandidata često se vrši predselekcija, odnosno odabir kandidata koji ispunjavaju formalne uvjete navedenog radnog mjesta. Iz tog je razloga važno kvalitetno napisati životopis.
Životopis možete napraviti na hrpi online generatora, ali isto tako će ih tamo napraviti i 99% ostalih kandidata za posao. Današnji postotak pozvanih kandidata na razgovor za posao kreće se između 3 i 7 %. Povećanjem broja nezaposlenih taj postotak pada. Znači od prosječno 350 molbi poslodavac će pozvati 10-15 kandidata na razgovor. Budite jedan/na od njih.
Edukaciju organizira Udruga “Veseli i mladi” iz Opatovca.

Održivi razvoj: ECO LAB “Oporaba plastičnog otpada”- teorijska edukacija
2022-01-14 11:00 - 15:00 | Vatrogasni dom, Stjepana Radića 3, Lovas, 32237, Croatia (Local Name: Hrvatska)
U Vatrogasnom domu uspostavljamo laboratorij za oporabu plastičnog otpada i proizvodnju filamenta (punjenja) za 3D printere.

Laboratorij je u fazi opremanja i testiranja. Praktična edukacija iz područja reciklaže plastike za naše nove djelatnike započela je već krajem prošle godine, a uskoro ćemo organizirati i radionice za učenike OŠ Lovas te širu javnost.

Pridružite nam se, naučite nešto novo o očuvanju okoliša i mogućnostima sekundarnog zbrinjavanja plastičnog otpada!

O terminima pokaznih radionica za javnost ćete biti pravovremeno obaviješteni.

Održivi razvoj: ECO LAB “Oporaba plastičnog otpada”- praktična edukacija
2022-01-12 13:00 - 15:00 | Vatrogasni dom, Stjepana Radića 3, Lovas, 32237, Croatia (Local Name: Hrvatska)

Upravljanje društvenim centrom: Sastanak koordinacijskog tima
2022-01-12 11:00 - 13:00, 2022-01-03 10:00 - 12:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Priprema i planiranje programa Centra u okviru koordinacijskog tima.

Upravljanje društvenim centrom: Digitalni alati za poslovnu komunikaciju
2022-01-11 10:00 - 12:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Uplovite s nama u izazovan svijet digitalne poslovne organizacije i komunikacije!
Unaprijedite svoj rad na daljinu korištenjem Basecamp platforme.
Prije Basecampa: vaši projekti su raštrkani, zadaci “klize”, teško je vidjeti kako stvari stoje, a ljudi su pod stresom.
Nakon Basecampa: Sve je organizirano na jednom mjestu, vi ste na vrhuncu, napredak je jasan i dolazi do osjećaja smirenosti.
Rad na daljinu je posebno izazovan kada se stvari rasporede na e-poštu, datoteke, upravitelje zadataka, proračunske tablice, razgovore, sastanke itd. Stvari se gube, ne znate gdje što tražiti, a ljudi stavljaju prave informacije na pogrešne mjesto. Ali kada je sve skupa na Basecamp platformi, u svakom ćete trenutku vidjeti gdje se sve nalazi, razumjeti na čemu tko radi i znati gdje točno staviti informaciju i/ili dokument o kojem svi trebaju biti informirani. Vaš tim može pristupiti Basecampu s bilo kojeg mjesta – na webu, na iOS-u i Androidu. Ovo je moderan način rada i ne treba vam puno da ga usvojite.
Radionice traju 2 sata, a ponavljat ćemo ih onoliko puta koliko bude potrebno da u potpunosti savladate upravljanje vašom digitalnom poslovnom platformom.
Edukatorice: Mihaela Jović Karešin & Dina Ivas, Udruga VISOKI JABLANI

Oživljavanje starih zanata: Planiranje radionica zlatoveza
2022-01-10 14:00 - 16:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Serijom radionica ručne izrade zlatoveza, započinjemo provedbu programa “Oživljavanje starih zanata”.
U ponedjeljak, 10. siječnja 2022. godine s početkom u 14:00 sati, u prostorijama Centra kompetencija će se održati inicijalni sastanak za sve zainteresirane sudionice/ke radi dogovora oko termina i dinamike održavanja radionica, nabavke opreme i dr.

Edukatorica: Ivana Jurić, Tovarnik

Veselimo se vašoj registraciji i dolasku!

Pravoslavni Božić
2022-01-07 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Sretan Božić kršćanima pravoslavne vjeroispovijesti i svima koji slave ovaj blagdan po julijanskom kalendaru!

Blagdan Sveta tri kralja
2022-01-06 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Sveta tri kralja ili sveti magi su u kršćanskoj tradiciji kraljevi ili mudraci koji su se, prema evanđelju, došli pokloniti Isusu nakon rođenja. U zapadnom kršćanstvu (od 8. stoljeća) su se ustalila imena Baltazar, Melkior i Gašpar; na istoku se koriste različita imena.
Tri kralja su predstavnici poganskih naroda, koje je Bog pozvao u svoje kraljevstvo time što im je javio rođenje Spasitelja. Prema Evanđelju po Mateju, došli su s istoka (Partsko Carstvo) u Jeruzalem prateći betlehemsku zvijezdu. Za mudrace u tekstu Evanđelja stoji grčka riječ “magoi” koja ima različita značenja: mudraci, učenjaci, zvjezdočitači, magičari, itd. To su ljudi koji su umjeli odgonetati tajne iz predane ljudske mudrosti i vidjeti znakove u prirodi. Tražili su istinu o sebi i svemiru. Ostavljaju kuće i svoja dobra, oni kreću na put i iz daleka dolaze u Betlehem. Darovali su Isusu tri dara: tamjan kao Bogu, zlato kao kralju i plemenitu mast – smirnu kao čovjeku.
Po tradiciji, poslije smrti triju kraljeva, njihove su relikvije odnesene u Carigrad, a nakon što ih je pronašla sv. Jelena Križarica, prenesene su u Milano, a potom u katedralu u njemačkom gradu Kölnu, gdje se i danas nalaze.
Spomendan se u Katoličkoj crkvi slavi 6. siječnja, kao blagdan Bogojavljenja, a u hrvatskoj tradiciji označava kraj božićnog vremena.

Upravljanje društvenim centrom: Analiza finalnih rezultata Savjetovanja s javnošću i sastanak Upravnog odbora
2022-01-05 14:00 - 15:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Digitalne kompetencije: Osnove 3D printa
2022-01-04 12:30 - 15:30, 2021-12-28 12:30 - 15:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Od 28. prosinca 2021. godine Centar provodi radionice iz područja 3D printa. Edukacije vodi prof. Danijel Pobi iz Tehničke škole Ruđera Boškovića, Vinkovci. Provest će korisnike kroz zanimljiv svijet 3D modeliranja i ispisivanja na 3D pisaču. Imat ćete priliku naučiti kako od računalno izrađenog modela nastaje opipljiv i trajan proizvod.

Program edukacije razvijen je i provodi se u suradnji s OŠ Lovas kroz 2 ciklusa radionica, za nastavnike i učenike od 5. do 8. razreda. Predviđeno trajanje radionice je 3 sata.

Prijaviti se možete putem poveznice https://forms.office.com/r/4J32r8k4cQ
Veselimo se vašem dolasku!

Građanski aktivizam i kompetencije: Jačanje kapaciteta lokalnih OCD-a
2022-01-04 10:00 - 11:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Sastanak s predstavnicama Udruge “Veseli i mladi” iz Opatovca.
Mlada udruga je osnovana u listopadu 2021. godine i vrlo uspješno je organizirala Advent u Opatovcu.
Prvi sastanak je organiziran s ciljem poziva na suradnju i predstavljanja edukativnog programa Centra “Škola organizacije kulturnih događanja” koju ćemo provoditi u 2022. godini.
Cilj nam je podržati mladu udrugu u njenom razvoju, prenijeti mladim kolegicama i kolegama svoje znanje i iskustvo koje će im pomoći u njihovom osobnom, društvenom i poslovnom razvoju.

Pozivamo na suradnju i sve druge lokalne organizacije civilnog društva.
Kontaktirajte nas radi dogovora sastanka ili individualnih savjetovanja.

Nova Godina
2022-01-01 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Sretnu i uspješnu 2022 godinu želi vam Centar za održivi razvoj lokalne zajednice općine Lovas!

Upravljanje DC - Sastanak PMT
2021-12-29 10:00 - 11:30, 2021-12-20 10:00 - 11:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Sv. Stjepan
2021-12-26 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Na blagdan Sv. Stjepana se slavi novi početak, a običaj je da se odlazi čestitati Božić rodbini, prijateljima i susjedima.
Sveti Stjepan Prvomučenik simbol je oprosta i borbe protiv nepravde. On je prvi kršćanski mučenik i simbol malog čovjeka koji je umro za velike ideale i vjeru u Isusa Krista.

BOŽIĆ
2021-12-25 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Sretan i blagoslovljen Božić u najširem krugu obitelji želi Vam Centar za održivi razvoj lokalne zajednice općine Lovas!

ADVENT U OPĆINI LOVAS 2021. - Sajam lokalnih i tradicijskih proizvoda
2021-12-23 16:00 - 19:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Pridružite nam se na božićnom Sajmu lokalnih i tradicijskih proizvoda u Lovasu!
Vjerujemo da ćete pronaći različite delicije za obogatiti blagdansku trpezu ili pak zanimljive rukotvorine za prigodan poklon najmilijima.
Kušajte najbolji fiš u Srijemu i šire, u kulinarskoj izvedbi naših partnera Športsko ribolovne udruge Lovas.
Uživajte u tradicionalnom plesu i pjesmi našeg KUD-a I.G.Kovačić iz Lovasa.
Očekuju vas i brojna druga iznenađenja, a ponajviše one najmlađe.
Veselimo se Adventu u Lovasu!

Održivi razvoj: ECO LAB “Oporaba plastičnog otpada”- praktična edukacija - Otkazano
2021-12-22 11:00 - 16:00, 2021-12-16 17:00 - 20:00 | Vatrogasni dom, Stjepana Radića 3, Lovas, 32237, Croatia (Local Name: Hrvatska)
U Vatrogasnom domu postavljamo laboratorij za oporabu plastičnog otpada i proizvodnju filamenta (punjenja) za 3D printere, a potom testiramo proces reciklaže. U tome će nam se pridružiti vrsni znalac, profesor iz tehničke škole Ruđera Boškovića Vinkovci, Danijel Pobi.

Praktična edukacija i prezentacija iz područja reciklaže plastičnog otpada započinje već ovog četvrtka, a potom ćemo organizirati i radionice za učenike OŠ Lovas.
Pridružite nam se, naučite nešto novo o očuvanju okoliša i mogućnostima sekundarnog zbrinjavanja plastičnog otpada!

Održivi razvoj: ECO LAB “Oporaba plastičnog otpada”- praktična edukacija
2021-12-21 11:00 - 16:00 | Vatrogasni dom, Stjepana Radića 3, Lovas, 32237, Croatia (Local Name: Hrvatska)

Građanski aktivizam i kompetencije: individualna savjetovanja
2021-12-21 11:00 - 13:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Jedan dan u mjesecu, a moguće i češće po potrebi i dogovoru, naš Centar je otvoren za individualna savjetovanja vezano uz osnivanje udruga i udruženja građana, razvoj i izradu projekata i programa, volontiranje i aktivistički angažman, EU politike i ljudska prava te brojna druga pitanja u kojima smo stručni i na koja vam možemo odgovoriti.
Savjetovanje: Mihaela Jović Karešin & Dina Ivas, Udruga VISOKI JABLANI
Udruga od 2011. godine uspješno razvija i provodi EU projekte. Neki od provedenih EU projekata: „Odgovorno poslovanje čisti svijet!“, 2015/16. financiran iz ESF-a kroz OPHRD; „Drugo lice invalidnosti“, kampanja za zapošljavanje OSI, 2014/15., sufinancirana iz ESF-a kroz IPA IV HRD; “RePlast 3D”, 2017/18 financiran iz ESF-a kroz OPHRD 2014.-2020.
Voditeljica edukacije (dipl. novinarka) je dugogodišnja aktivistica, stručnjakinja za PCM i EU fondove, društveni razvoj i ljudska prava.

Održivi razvoj: „Branding i promocija lokalnih proizvoda“
2021-12-20 17:30 - 19:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Inicijalni sastanak s članovima AGROKLASTERA Vukovarsko-srijemske županije i planiranje serije edukativnih radionica na temu „Branding i promocija lokalnih proizvoda“, koje će započeti u Centru od siječnja 2022. godine.
Na sastanku će biti prezentirana suradnja s poznatom marketinškom agencijom LettreON d.o.o. iz Pule, koja će nam pružiti potporu “od ideje do realizacije” u smjeru brandiranja lokalnih proizvoda te unaprjeđenja zajedničkog tržišta i tržišnog nastupa.
U pripremi je serija radionica, edukacija i javih rasprava na kojima će se izanalizirati svi potencijali, potencijalna tržišta, razradile nove ideje za zajednički tržišni nastup, proizvođače usmjerilo na promidžbene kampanje, ojačao zajednički brand, zajednička prezentacija na sajmovima i sl.
Saznajte više u ponedjeljak, 20.12.2021., u Centru kompetencija!

Održivi razvoj: Slow Food - Razmislimo o budućnosti planete!
2021-12-20 17:00 - 17:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Svi možemo svakodnevno doprinijeti u našim zajednicama.
Što možemo učiniti, kako se aktivirati i poboljšati svoju baštinu hrane i vina?
Slow Food International i Istrian de Dignan vodit će vas kroz otkrivanje prehrambene baštine u Hrvatskoj, pružajući vam alate i primjere iz prakse. Online edukacija za zajedničko otkrivanje kako izgraditi strategije koje čuvaju eno-gastronomsku baštinu i poljoprivredno-prehrambenu bioraznolikost teritorija, kao glavni način za izgradnju održivih i kvalitetnih prehrambenih sustava.
Pridruži nam se, postani aktivan i odgovoran za budućnost očuvanja bioraznolikosti u zajednici.
Program radionice:
– Slow Food: predstavljanje i ciljevi
– Važnost zaštite bioraznolikosti
– Arka okusa i mapiranje ugroženih prehrambenih proizvoda
– Praktična vježba: Preporuči i ti jedan proizvod iz svoje zajednice!
Link za pristupnicu Istrian de Dignan:
https://docs.google.com/forms/d/11ZWY-chjbButfEpFLXaRI1cImFsiXBQ0phjHdmc4W7Q/edit

Umrežavanje s dionicima
2021-12-20 12:00 - 14:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Održivi razvoj: Slow Food - Razmislimo o budućnosti planete! - Otkazano
2021-12-17 14:00 - 15:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

XIII Županijska ocjenjivačka izložba vina
2021-12-17 13:00 - 16:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
U organizaciji partnerske Udruge vinara i vinogradara “Srijem” iz Lovasa, u Centru kompetencija će se 17.12. održati 13. Županijska ocjenjivačka izložba vina.
Proglašenje rezultata i dodjela priznanja će se održati u subotu 18.12., u prostorijama vinarije i kušaonice vina Citrus d.o.o. u Opatovcu, uz prigodnu svečanu večeru.
Foto: Općina Lovas, XII Županijska ocjenjivačka izložba vina, 2019.

Održivi razvoj: ECO LAB "Oporaba plastičnog otpada" - teorijska edukacija
2021-12-15 17:00 - 20:00 | Vatrogasni dom, Stjepana Radića 3, Lovas, 32237, Croatia (Local Name: Hrvatska)
Suradnja na kreiranju edukacija te savjetovanju tijekom prethodnog projekta RePlast 3D, uspostavljena je još 2017. godine s timom stručnjaka s Ekonomskog fakulteta u Splitu, u području poslovne ekonomije i upravljanja otpadom; te timom stručnjaka s Fakulteta strojarstva i brodogradnje Sveučilišta u Zagrebu, u području prerade i oporabe plastike.
S projektom RePlast 3D, Udruga VISOKI JABLANI ušla je u polifinale Europskog natjecanja za društvenu inovaciju 2019. Bili smo jedan od 30 polufinalista odabranih među 543 prijave iz 28 zemalja članica EU i zemalja sudionica programa Obzor 2020 (Horizon 2020).
Temeljeno na edukativnim materijalima proizvedenima kroz projekt RePlast 3D, kreirali smo potpuno novi program edukacije i osposobljavanja za reciklažu plastike koji prenosimo u Lovas.

Muzejska pedagogija: Kreativna radionica za odrasle "Materice i Oci"
2021-12-15 16:00 - 19:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Božićni običaji su cjelina narodnih običaja koji počinju prije Badnjaka i Božića, obuhvaćaju cijeli Advent i produžuje se do Sveta tri kralja. Dio su širih zimskih narodnih običaja, koji počinju u studenome i traju do Poklada, a direktni su nastavak jesenskog ciklusa narodnih običaja, koji je determiniran poljodjelskim radovima i običajima koji to obilježavaju.
Božićni običaji zauzimaju središnje mjesto u sklopu zimskih narodnih običaja.
Kroz kreativne radionice u našem Centru, izdvojili smo 3 običaja na koje se u narodu pomalo i zaboravilo:

Djetinci ili đetići je treća nedjelja prije Božića. Stariji tada prijete djeci pa ih djeca, da ih odobrovolje, daruju.
Materice, majke nebeske, je druga nedjelja prije Božića. Muškarci tada ucjenjuju ženske osobe i traže otkup.
Oci, očići ili oci nebeski je nedjelja pred Božić. Djeca ili ženske osobe traže od muškaraca da se otkupe.

Pridružite nam se u kreativnim radionicama i druženju te izradite sami/e svoj “otkup”. 🙂
